tartuNLP/wikipedia-smugri-20251201 huggingface dataset:
Arkkitehtitoimisto HKP

Arkkitehtitoimisto HKP (aiemmin Hyvämäki-Karhunen-Parkkinen) on suomalainen arkkitehtitoimisto. Sen perustivat Eero Hyvämäki, Jukka Karhunen ja Risto Parkkinen vuonna 1968. Nykyisen nimensä se sai vuonna 2002, kun Hyvämäki ja Parkkinen jäivät eläkkeelle ja luovuttivat suunnitteluvastuun nuoremmalle sukupolvelle.
Toimistolle myönnettiin Rakennustaiteen valtionpalkinto vuonna 2003. Suomen lisäksi HKP on suunnitellut kohteita Saksaan yhteistyössä saksalaisen Architekturbüro P+R:n kanssa.
Savannah DeMelo

Savannah DeMelo (s. 26. maaliskuuta 1998) on yhdysvaltalainen jalkapalloilija, joka edustaa NWSL-liigassa pelaavaa Racing Louisvilleä ja Yhdysvaltain naisten jalkapallomaajoukkuetta. Hänen pelipaikkansa on keskikenttäpelaaja.
Hän edusti maajoukkuetta vuoden 2023 naisten maailmanmestaruuskilpailuissa.
Alana Cook

Alana Cook (s. 11. huhtikuuta 1997) on yhdysvaltalainen jalkapalloilija. Hän edustaa NWSL-liigassa pelaavaa Seattle Reigniä ja Yhdysvaltain naisten jalkapallomaajoukkuetta. Hänen pelipaikkansa on puolustaja.
Hän edusti maajoukkuetta vuoden 2023 naisten maailmanmestaruuskilpailuissa.
Civil War (elokuva)

Civil War on vuonna 2024 ensi-iltansa saanut brittiläis-yhdysvaltalainen dystoopinen toimintatrilleri, jonka on ohjannut ja käsikirjoittanut Alex Garland. Sen pääosia esittävät Kirsten Dunst, Wagner Moura, Cailee Spaeny, Stephen McKinley Henderson ja Nick Offerman. Elokuva seuraa joukkoa journalisteja, jotka matkaavat Yhdysvaltojen halki maan toisen sisällissodan aikana.
Elokuvan tuotti A24. Elokuvan kokonaisbudjetti oli 50 miljoonaa dollaria, mikä tekee siitä A24:n tähän mennessä kalleimman elokuvan. Yksi sen rahoittajista oli Timo Argillanderin ja Tanu-Matti Tuomisen perustama suomalainen sijoitusyhtiö IPR.VC.
"Civil War" sai maailmanensi-iltansa South by Southwest -tapahtumassa 14. maaliskuuta 2024. Suomen-ensi-iltansa se saa 19. huhtikuuta 2024. Elokuva sai positiivisen vastaanoton kriitikoilta, jotka kehuivat eritysesti Kirsten Dunstin roolisuoritusta sekä Garlandin ohjauksellisia valintoja, kuten käsivarakuvausta. Elokuva sai myös sekä ylistystä, että kritiikkiä sen poliittisista teemoista, kuten demokratian jakautuminen ja kasvava poliittinen polarisoituminen.
Andi Sullivan

Andi Sullivan (s. 20. joulukuuta 1995) on yhdysvaltalainen jalkapalloilija. Hän edustaa NWSL-liigassa pelaavaa Washington Spiritiä ja Yhdysvaltain naisten jalkapallomaajoukkuetta. Hänen pelipaikkansa on keskikenttäpelaaja.
Hän edusti maajoukkuetta vuoden 2023 naisten maailmanmestaruuskilpailuissa.
Casey Murphy

Casey Murphy (s. 25. huhtikuuta 1996) on yhdysvaltalainen jalkapalloilija. Hän edustaa NWSL-liigassa pelaavaa North Carolina Couragea ja Yhdysvaltain naisten jalkapallomaajoukkuetta. Hänen pelipaikkansa on maalivahti.
Hän edusti maajoukkuetta vuoden 2023 naisten maailmanmestaruuskilpailuissa.
Aubrey Kingsbury

Aubrey Kingsbury (s. 20. marraskuuta 1991) on yhdysvaltalainen jalkapalloilija. Hän edustaa NWSL-liigassa pelaavaa Washington Spiritiä ja Yhdysvaltain naisten jalkapallomaajoukkuetta. Hänen pelipaikkansa on maalivahti.
Hän edusti maajoukkuetta vuoden 2023 naisten maailmanmestaruuskilpailuissa.
Crawley

Crawley on asukkaan kaupunki ja kaupunkipiiri ("borough") West Sussexin kreivikunnassa Kaakkois-Englannissa. Se sijaitsee 44 kilometriä Lontoon keskustasta etelään ja luetaan Lontoon metropolialueeseen. Sen pohjoisosissa sijaitsee Lontoon toiseksi suurin lentoasema Gatwick. Kaupunkipiirin alueella ei ole yhtään kuntaa ("unparished area").
Historia.
Crawleyn nimi tulee muinaisenglannista ja tarkoittaa ’variksia kuhisevaa aukiota’. Kaupungin nykyinen alue jakautui aikaisemmin kolmeen seurakuntaan: Ifield, Crawley ja Worth (osittain). Crawleyn kylä mainitaan ensimmäisen kerran kirjallisissa lähteissa vuonna 1203, kun se sai oikeuden pitää markkinat kerran viikossa. Kylän asukasluku kasvoi hitaasti mutta tasaisesti seuraavien 400 vuoden ajan sen ympäristössä harjoitetun raudanvalmistuksen ansiosta. Raudantuotanto lisääntyi voimakkaasti etenkin 1500-luvulla masuunin keksimisen jälkeen. Kymmenen kilometrin säteellä Crawleysta toimi enimmillään kaksikymmentä rautaruukkia, mutta tuotanto hiipui kokonaan 1700-luvun loppuun mennessä.
Kun Brighton alkoi kasvaa nopeasti 1700-luvun lopulla, Lontoosta rakennettiin sinne suorempi tie, jota pitkin alkoi liikennöidä säännöllisesti hevosvaunuja. Koska Crawley sijaitsi reitin puolivälissä, sinne perustettiin useita majataloja matkustajia varten. Rautatien saavuttua Crawleyyn 1840-luvulla vaunuliikenne hiljentyi ja kaupungin väestö alkoi kasvaa nopeasti. Vuonna 1891 valmistui Gatwickin laukkarata, jossa Grand National järjestettiin ensimmäisen maailmansodan ajan. Sotien välisenä aikana entisten aateliskartanoiden maita vapautui asuntorakentamiseen ja niille rakennettiin 900 uutta taloa. Gatwickiin avattiin 1930-luvulla lentokenttä, jonka kuninkaalliset ilmavoimat otti käyttöönsä toisen maailmansodan aikana. Sodan jälkeen lentokenttää laajennettiin Gatwickin lentoasemaksi, jonka kuningatar vihki käyttöön kesäkuussa 1958.
Crawley valittiin 9. tammikuuta 1947 yhdeksi ”uusista kaupungeista” (), joihin parlamentti halusi ohjata Lontoon nopeasti kasvavaa väestöä. Hankkeen myötä Crawleyyn liitettiin Three Bridgesin ja Ifieldin kylät. Kaupungin keskustan ympärille suunniteltiin yhdeksän kylämäistä asuinaluetta ja teollisuusalue. Kaikille asuinalueille tuli oma aluekeskuksensa, johon rakennettiin liikkeitä, koulu, kirkko, monitoimitalo ja pubi.
1960-luvun alkuun mennessä Crawleyssa oli jo asukasta ja kymmenen asuinaluetta. 1980-luvulla sen rajoja laajennettiin ulottumaan M23-moottoritielle idässä ja Ifield Westin alueelle lännessä. Vuoteen 2019 mennessä kaupungissa oli asukasta ja neljätoista asuinaluetta ja siitä oli kasvanut suurin kaupunkialue West Sussexin sisäosissa.
Choi Yu-jin

Choi Yu-jin (, s. 12. elokuuta 1996), tunnetaan lyhyesti nimellä Yujin, on eteläkorealainen laulaja ja tanssija. Hän kuului yhtyeeseen CLC ja tuli valituksi Kep1er-yhtyeeseen "Girls Planet 999" -ohjelmassa.
Hänen ensiesiintymisensä näyttelijänä oli Naver TV -palvelussa julkaistussa draamassa "Nightmare Teacher" pienessä sivuroolissa.
Jane Campbell

Jane Campbell (s. 17. helmikuuta 1995) on yhdysvaltalainen jalkapalloilija, joka edustaa NWSL-liigassa pelaavaa Houston Dashia ja Yhdysvaltain naisten jalkapallomaajoukkuetta. Hänen pelipaikkansa on maalivahti. Hän on pituudeltaan 175-senttimetrinen.
Emily Fox

Emily Fox (s. 5. heinäkuuta 1998) on yhdysvaltalainen jalkapalloilija. Hän edustaa FA WSL-liigassa pelaavaa Arsenalia ja Yhdysvaltain naisten jalkapallomaajoukkuetta. Hänen pelipaikkansa on puolustaja.
Casey Krueger

Casey Krueger (s. 23. elokuuta 1990) on yhdysvaltalainen jalkapalloilija. Hän edustaa NWSL-liigassa pelaavaa Washington Spiritiä. Hän on edustanut myös Yhdysvaltain naisten jalkapallomaajoukkuetta. Hän on pelipaikaltaan puolustaja.
Carmen Tyson-Thomas

Carmen Tyson-Thomas (s. 10. tammikuuta 1991 Philadelphia) on yhdysvaltalainen koripalloilija, pelipaikaltaan laitahyökkääjä. Hän on pituudeltaan 175-senttimetrinen. Hän edustaa Suomen Korisliigassa helsinkiläisseura Torpan Poikia.
Brown edusti Yhdysvaltain yliopistosarjoissa kausina 2009–2013 Syracusen yliopiston Orange-joukkuetta. Hän on pelannut ulkomailla Sloveniassa, Chilessä, Islannissa, Australiassa, Mosambikissa ja vuodesta 2021 alkaen Suomessa. Hän edusti kaudella 2021–2022 Korisliigassa Tapiolan Honkaa. Hänen ottelukohtaiset keskiarvonsa tuolla kaudella olivat 23,3 pistettä, 14,0 levypalloa ja 2,3 syöttöä. Hän oli ykkönen koko liigan piste- ja levypallotilastossa. Kaudella 2022–2023 hän teki Espoo Basket Teamissa ottelua kohden 26,5 pistettä, otti 12,5 levypalloa ja antoi 4,2 koriin johtanutta syöttöä. Hän otti yhtä ottelua kohden 3,4 riistoa ja sijoittui toiseksi liigan piste- ja riisto- sekä kolmanneksi levypallotilastossa. Kaudella 2023–2024 Tyson-Thomas voitti Torpan Poikien joukkueessa Suomen-mestaruuden. Hänen tilastokeskiarvonsa koko kaudelta olivat 20,2 pistettä, 10,4 levypalloa, 4,7 syöttöä ja 2,9 riistoa. Hän oli koko liigan riistotilastossa toiseksi paras.
Jenna Nighswonger

Jenna Nighswonger (s. 28. marraskuuta 2000) on yhdysvaltalainen jalkapalloilija. Hän edustaa NWSL-liigassa pelaavaa NJ/NY Gothamia ja Yhdysvaltain naisten maajoukkuetta. Hänen pelipaikkansa on puolustaja.
Nighswonger pelasi useissa Yhdysvaltain nuorisomaajoukkueissa. Hän pelasi naisten maajoukkueessa ensimmäisen kerran joulukuussa 2023 Kiinaa vastaan. Hän teki CONCACAF Gold Cupissa 2024 yhden maalin alkulohko-ottelussa Dominikaanista tasavaltaa vastaan rangaistuspotkusta ja yhden maalin puolivälieräottelussa Kolumbiaa vastaan. Yhdysvallat voitti Gold Cupin ja Nighswonger pelasi vielä välierässä mutta ei enää loppuottelussa.
Korbin Albert

Korbin Albert (s. 13. lokakuuta 2003) on yhdysvaltalainen jalkapalloilija. Hän edustaa Division 1 Fémininessa pelaavaa Paris Saint-Germainia ja Yhdysvaltain naisten jalkapallomaajoukkuetta. Hänen pelipaikkansa on keskikenttäpelaaja.
Gustavo Puerta

Gustavo Adolfo Puerta Molano (s. 23. heinäkuuta 2003 La Victoria) on kolumbialainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa Bayer Leverkusenia.
La Victoriassa Valle del Caucassa syntynyt Puerta aloitti jalkapallon Talentos Gustavo Victoria Deportes -koulussa Tuluassa. Hän pelasi myös amatöörijoukkue Supercampeonesissa 10–16-vuotiaana. Puerta siirtyi Kolumbian toisella sarjatasolla pelaavaan Bogotáan vuonna 2021. Tammikuussa 2023 hän siirtyi Saksan Bundesliigan Bayer Leverkuseniin mutta aloitti lainalla 2. Bundesliigan Nürnbergissä, jossa hän ei puolen vuoden aikana päässyt kertaakaan kentälle. Kaudella 2023–2024 Leverkusen voitti sekä Bundesiigan että Saksan cupin mutta Puerta pelasi vain muutamia minuutteja seitsemässä liigaottelussa ja jäi cupissakin vaihtopelaajaksi. Eurooppa-liigassa Leverkusen ylsi loppuotteluun ja Puerta pelasi kolme alkulohko-ottelua, joista kaksi avauskokoonpanossa.
Puerta on pelannut Kolumbian alle 19- ja alle 20-vuotiaiden maajoukkueissa. Hän oli Kolumbian joukkueen kapteeni alle 20-vuotiaiden MM-kilpailuissa 2023. Hän pelasi turnauksessa viisi ottelua Kolumbian edetessä puolivälieriin ja teki maalin alkulohko-ottelussa Israelia vastaan.
Olivia Moultrie

Olivia Moultrie (s. 17. syyskuuta 2005) on yhdysvaltalainen jalkapalloilija, joka pelaa keskikenttäpelaajan pelipaikalla. Hän edustaa NWSL-sarjassa pelaavaa Portland Thornsia ja Yhdysvaltain naisten maajoukkuetta.
Moultrie oli mukana voittamassa sarjamestaruutta kaudella 2022.
Sam Coffey

Sam Coffey (s. 31. joulukuuta 1998) on yhdysvaltalainen jalkapalloilija, pelipaikaltaan keskikenttäpelaaja. Hän edustaa NWSL-liigassa pelaavaa Portland Thornsia ja Yhdysvaltain naisten A-maajoukkuetta.
Coffey oli mukana voittamassa kultaa vuoden 2024 Olympialaisissa Pariisissa. Hän on pelannut A-maajoukkueessa huhtikuulle 2025 mennessä 32 ottelua, joissa hän on tehnyt yhden maalin.
IImar’I Thomas

IImar’I Thomas (s. 23. lokakuuta 2000 Oakland) on yhdysvaltalainen koripalloilija, pelipaikaltaan laitahyökkääjä. Hän on pituudeltaan noin 180-senttimetrinen. Hän edustaa Suomen Korisliigassa helsinkiläisseura Torpan Poikia.
Thomas edusti Yhdysvaltain yliopistosarjoissa kausilla 2017–2021 Cincinnatin yliopiston Bearcats-joukkuetta ja kaudella 2021–2022 Kalifornian yliopiston UCLA Bruinsia. Hän siirtyi vuonna 2022 Suomen Korisliigassa pelaavaan Torpan Poikiin. Hänen tilastolukemansa ottelua kohden kaudella 2022–2023 olivat 26,8 pistettä, 8,2 levypalloa ja 3,1 koriin johtanutta syöttöä. Hän oli koko liigan pistetilaston ykkönen. Kaudella 2023–2024 Thomas pelaa edelleen Torpan Pojissa. Hänet on molemmilla kausilla valittu liigassa kertaalleen kuukauden pelaajaksi.
Piper Kelly

Piper Kelly (s. 3. lokakuuta 1999 Indianapolis, Indiana, Yhdysvallat) on yhdysvaltalainen nopeuskiipeilijä. Hän osallistuu Pariisin 2024 kesäolympialaisiin.
Kellyn olkapää meni osittain sijoiltaan vuonna 2019, mutta hän päätti kuitenkin kilpailla Kiipeilyn maailmanmestaruuskilpailuissa samana vuonna. Hän joutui lopettamaan suorituksensa olkapäänsä takia. Hän kävi leikkauksessa koronaviruspandemian aikoihin ja vietti seuraavat kaksi vuotta toipumisessa.
María Sánchez

María Sánchez (s. 20. helmikuuta 1996 American Falls, Idaho, Yhdysvallat) on meksikolainen jalkapalloilija, pelipaikaltaan hyökkääjä. Hän edustaa NWSL-sarjassa pelaavaa San Diego Wavea ja Meksikon naisten maajoukkuetta.
Gulfstream Aerospace

Gulfstream Aerospace Corporation on yhdysvaltalainen lentokonevalmistaja, joka tunnetaan suunnittelemistaan ja valmistamistaan liikelentokoneista. Yhtiö on General Dynamicsin omistuksessa.
Historia.
Gulfstream sai alkunsa 1950-luvun lopulla, kun Grumman Aircraft Engineering Company kehitti potkuriturbiinikäyttöistä liikelentokonetta. Se sai nimekseen Grumman Gulfstream I. "Gulf Stream" tarkoittaa Golfvirtaa. Liikelentokoneosasto erotettiin omaksi yhtiökseen, Gulfstreamiksi, jonka tilat siirrettiin Savannahiin Georgiaan. Vuonna 1978 American Jet Industries osti Gulfstreamin, joka sai nimekseen Gulfstream American. 1980-luvun alussa nimi vaihtui Gulfstream Aerospace Corporationiksi, ja siitä tuli vuonna 1985 Fortune 500 -yhtiö. Puolustusteollisuusyhtiö General Dynamics osti Gulfstreamin 1990-luvun lopulla. 2000-luvulla Gulfstream on yksi maailman johtavia ja edistyksellisimpien liikesuihkukoneiden valmistajia. Koneita on yksityisten käyttäjien lisäksi paljon myös valtiollisessa käytössä ja modifioituina sotilastehtäviin.
Tuotteet.
Historialliset mallisarjat.
Suluissa valmistusvuodet.
Prototyypit/muut suunnitelmat.
Suluissa ensimmäisen lennon vuosi.
Gabrielle Carle

Gabrielle Carle (s. 12. lokakuuta 1998 Quebec, Quebec, Kanada) on kanadalainen jalkapalloilija. Hän edustaa NWSL-liigassa pelaavaa Washington Spiritiä ja Kanadan naisten jalkapallomaajoukkuetta. Hänen pelipaikkansa on puolustaja.
Carle voitti Kanadan kanssa kultaa Tokion kesäolympialaisista vuonna 2021 ja edusti Kanadaa naisten maailmanmestaruuskilpailuissa vuonna 2019.
Varisella

Varisella () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 311 asukasta.
Bianca St-Georges

Bianca St-Georges (s. 28. heinäkuuta 1997 Saint-Charles-Borromée, Quebec, Kanada) on kanadalainen jalkapalloilija, pelipaikaltaan hyökkääjä. Hän on edustanut seuratasolla vuodesta 2025 NWSL-sarjassa pelaavaa Utah Royalsia. Maajoukkuetasolla hän edustaa Kanadan naisten A-maajoukkuetta.
St-Georges edusti aiemmin vuodet 2020–2023 nykyisen joukkueensa kanssa samassa sarjassa pelaavaa Chicago Red Starsia. Hän keräsi joukkueessa nimiinsä 44 sarjaottelua, joissa hän iski kuusi maalia. Vuoden 2024 St-Georges edusti North Carolina Couragea, jossa hän pelasi 22 sarjaottelua ja teki kolme maalia. Nykyisessä seurassaan hän on pelannut huhtikuuhun 2025 mennessä viisi sarjaottelua ja viimeistellyt yhden maalin.
St-Georges pelasi vuonna 2014 kolme ottelua Kanadan alle 17-vuotiaiden naisten maajoukkueessa. Kahta vuotta myöhemmin hän taas pelasi kolme ottelua alle 20-vuotiaiden naisten maajoukkueessa. Ammattilaisjoukkueen debyyttinsä hän teki vuonna 2021 ja on siitä lähtien kerännyt nimiinsä 13 maaottelua.
Jan van Oldenbarneveld

Jan van Oldenbarneveld (14. syyskuuta 1547 Amersfoort – 13. toukokuuta 1619 Haag) oli alankomaalainen valtiomies, Hollannin neuvospensionääri ja Rotterdamin pormestari. Hän toimi Alankomaiden käskynhaltija Morits Oranialaisen neuvonantajana vuosina 1586 – 1618, mutta menetti Morits Oranialaisen luottamuksen uskontoon liittyvän erimielisyyden vuoksi, joutui oikeuden eteen maanpetoksesta syytettynä ja tuomittiin mestattavaksi.
Evelyne Viens

Evelyne Viens (s. 6. helmikuuta 1997 L'Ancienne-Lorette, Quebec, Kanada) on kanadalainen jalkapalloilija. Hän edustaa AS Romaa ja Kanadan naisten jalkapallomaajoukkuetta. Hänen pelipaikkansa on hyökkääjä.
Viens voitti Kanadan kanssa kultaa Tokion kesäolympialaisista vuonna 2021.
Widmann

Widmann on muun muassa seuraavien henkilöiden sukunimi:
Henna Halme

Henna Halme (s. 1994) on suomalainen ravivalmentaja. Hän pitää talliaan Suomen pääradalla Vermossa. 
Kouvolasta kotoisin oleva Halme on urallaan hän ohjastanut hieman yli 1300 lähtöä ja voittanut niistä 134 (maaliskuun loppuun 2024 mennessä). Hän edusti Suomea vuoden 2017 kokelasohjastajien EM -kilpailuissa. Halme on palkittu vuoden ravinaisena 2015
Hänen isänsä on Tuhannen voiton klubiin kuuluva Teemu Okkolin. Ennen oman ravitallin perustamista Halme työskenteli silloisen puolisonsa Veijo Heiskasen tallilla.
Wiedemann

Wiedemann on muun muassa seuraavien henkilöiden nimi:
Tour métallique de Fourvière

Tour metallique de Fourvière on Lyonissa Ranskassa sijaitseva Eiffel-tornia muistuttava rakennus, joka on Lyonin korkein torni. Rakennus on listattu Unescon maailmanperintökohteeksi.
Kerolin

Kerolin Nicoli Israel Ferraz (s. 17. marraskuuta 1999), joka tunnetaan yleensä niemellä Kerolin, on brasilialainen jalkapalloilija. Hän edustaa NWSL-liigassa pelaavaa North Carolina Couragea ja Brasilian naisten jalkapallomaajoukkuetta. Hänen pelipaikkansa on hyökkääjä.
Bruninha

Bruna Santos Nhaia (s. 16. kesäkuuta 2002), joka tunnetaan yleensä nimellä Bruninha, on brasilialainen jalkapalloilija. Hän edustaa NWSL-liigassa pelaavaa NJ/NY Gothamia ja Brasilian naisten jalkapallomaajoukkuetta. Hänen pelipaikkansa on puolustaja.
Adriana Leal da Silva

Adriana Leal da Silva (s. 17. marraskuuta 1996), joka tunnetaan yleensä vain nimellä Adriana, on brasilialainen jalkapalloilija. Hän edustaa NWSL-liigassa pelaavaa Orlando Prideä ja Brasilian naisten jalkapallomaajoukkuetta. Hänen pelipaikkansa on hyökkääjä.
Duda Sampaio

Maria Eduarda Ferreira Sampaio (s. 18. toukokuuta 2001), joka tunnetaan yleisesti vain nimellä Duda Sampaio, on brasilialainen jalkapalloilija. Hän edustaa Corinthiansin naisten joukkuetta ja Brasilian naisten jalkapallomaajoukkuetta. Hänen pelipaikkansa on keskikenttä.
Dee Wallace

Deanna ”Dee” Wallace (os. Bowers; s. 14. joulukuuta 1948 Kansas City, Kansas, Yhdysvallat) on yhdysvaltalainen näyttelijä. Hän on näytellyt muun muassa tieteiselokuvassa "E.T." (1982) ja lukuisissa kauhuelokuvissa, muun muassa "Yön silmät" (1977), "Ulvonta" (1981), "Cujo – kauhun silmät" (1983) ja "Critters – keskiyön nakertajat" (1986).
Wallace on näytellyt myös muun muassa elokuvissa "10 – nainen kuin unelma" (1979), "Salainen ihailija" (1985), "Kummituskupla" (1996) ja "The House of the Devil" (2009) sekä televisiosarjoissa "Starsky ja Hutch" (1977), "The Twilight Zone" (1985), "Murhasta tuli totta" (1989, 1991), "Enkelin kosketus" (1997), "Greyn anatomia" (2007), "Kovan onnen kundi" (2007) ja "Konttori" (2011).
Wallace on myös julkinen puhuja sekä self help -kirjailija. Hän on kirjoittanut kolme kirjaa, ja hänellä on radio-ohjelma, jossa hän puhuu itsensä kehittämisestä.
Gabi Nunes

Gabriela ”Gabi” Nunes da Silva (s. 10. maaliskuuta 1997 São Paulo, São Paulo) on brasilialainen jalkapalloilija. Hän edustaa espanjalaista Levantea ja Brasilian naisten jalkapallomaajoukkuetta. Hänen pelipaikkansa on hyökkääjä.
Lelê

Letícia Izidoro Lima da Silva (s. 13. elokuuta 1994 Rio de Janeiro), joka tunnetaan yleisesti vain nimellä Lelê, on brasilialainen jalkapalloilija. Hän edustaa Corinthiansin naisten joukkuetta ja Brasilian naisten jalkapallomaajoukkuetta. Hänen pelipaikkansa on maalivahti.
Gustav Heinrich Wiedemann

Gustav Heinrich Wiedemann (1826–1899) oli saksalainen fyysikko. Hän tuli fysiikan professoriksi Baselin yliopistoon 1854, Braunschweigin teknilliseen korkeakouluun 1863, vastaavaan virkaan Karlsruhen teknilliseen korkeakouluun 1866 ja sen jälkeen Leipzigin yliopistoon ensin 1871 fysikaalisen kemian professoriksi ja sitten 1887 fysiikan professoriksi.
Wiedemann teki tärkeimmän tieteellisen työnsä sähköopin ja magnetismin alalla. Hän keksi muun muassa, että jos magneettikäämiin työnnetään läpinäkyvä kappale, valon polarisaatiotaso kiertyy siinä suhteessa virran voimakkuuteen. Wiedemann oli huolellisilla kokeilla määritellyt aikanaan jo melkein unohtuneen sähköendosmoosin lait. Hän teki havaintoja lämmön sekä mekaanisten vaikutusten, kuten kiertämisen, aiheuttamista ilmiöistä magneeteissa. Lisäksi hän teki kokeita magnetismin riippuvuudesta magnetisoivan virran voimakkuudesta ja magneettisauvan pituudesta, tutkimuksen sähköpurkauksista Geisslerin putkessa ja teki erityisesti havaintoja metallien lämmönjohtokyvystä.
Wiedemann tuli tieteen piirissä tunnetuksi myös siksi, että hän vuodesta 1877 alkaen Johann Christian Poggendorffin jälkeen toimitti useana vuonna Saksan merkittävintä fysikaalista aikakauskirjaa "Annalen der Physik und Chemie" ("Weichmanns Annalen"). Tieteellisen sähköopin silloisesta kannasta Wiedemann antoi perusteellisen esityksen teoksessa "Die Lehre von der Elektrizität" (2. p. 1893–1898).
Aline

Aline Milene de Lima (s. 8. huhtikuuta 1994 Belo Horizonte, Minas Gerais), joka tunnetaan myös nimellä Aline, on brasilialainen jalkapalloilija. Hän edustaa São Pauloa ja Brasilian naisten jalkapallomaajoukkuetta. Hänen pelipaikkansa on keskikenttäpelaaja.
Larsnes

Larsnes on taajama Sanden kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 0,6 neliökilometriä ja asukasluku 648 vuonna 2023.
Yasmim

Yasmim Assis Ribeiro (s. 28. lokakuuta 1996) on brasilialainen jalkapalloilija. Hän edustaa Brasilian naisten jalkapallomaajoukkuetta. Hänen pelipaikkansa on puolustaja.
Haugsbygda

Haugsbygda on taajama Sanden kunnassa Møren ja Romsdalin läänissä Norjassa. Taajaman pinta-ala on 0,3 neliökilometriä ja asukasluku 299 vuonna 2023.
Gjerde

Gjerde tai Gjerdsvika on taajama Sanden kunnassa Møren ja Romsdalin läänissä Norjassa. Taajaman pinta-ala on 0,3 neliökilometriä ja asukasluku 224 vuonna 2023.
Sanden kirkko (Sande)

Sanden kirkko () on Sanden kunnassa Møren ja Romsdalin läänissä Norjassa sijaitseva puinen pitkäkirkko vuodelta 1880.
Gurskenin kirkko

Gurskenin kirkko () on Sanden kunnassa Møren ja Romsdalin läänissä Norjassa sijaitseva puinen pitkäkirkko vuodelta 1919.
Salwan Momika

Salwan Momika (arab.سلوان صباح ماثيو موميكا; syyr.ܡ ܫܡ ܤܐܡ ܫܒܐ ܡܕ݁ܡܳܝ) (23. kesäkuuta 1986 Qaraqoš , Irak – 29. tammikuuta 2025 Södertälje, Ruotsi) oli irakinassyrialainen aktivisti ja islamin kriitikko. Hän tuli tunnetuksi vuonna 2023 siitä, että poltti Koraanin julkisesti useaan otteeseen. Hänet ammuttiin suorassa Tiktok-lähetyksessä 29. tammikuuta 2025. 
Momika kuului ruotsidemokraatteihin, mutta puolue erotti hänet vuonna 2023 jäsenyydestään ja kritisoi Koraanien polttamisia muslimien provosoimiseksi. Polttamisista seurasi sekä Ruotsissa että muslimimaissa mellakointia, ja ne nostivat terrorismin uhkaa Ruotsissa. Ruotsille tuli diplomaattisia ongelmia muun muassa Natoon liittymisessä, kun Recep Tayyip Erdoğan uhkasi estää liittymisen. Momikaa vastaan nostettiin syyte kiihottamisesta kansanryhmää vastaan, mutta oikeudenkäynti oli hänen kuollessaan kesken.
Momika syntyi assyrialaiseen kristittyyn perheeseen. Hän kuului Syyrian katoliseen kirkkoon. Momika opiskeli matkailu- ja hotellialaa. Mosulissa Momika oli liittynyt Iranin tukemaan puolisotilaalliseen mobilisointijoukkoon, kun Isis oli vallannut alueita Irakissa. Hän oli kutsunut itseään Pohjois-Irakin kristittyjen puolestapuhujaksi. Momika on videoillaan kertonut joutuneensa Irakissa vainon kohteeksi ja joutunut pakenemaan. Momikalle myönnettiin vuonna 2021 kolmen vuoden oleskelulupa Ruotsissa. Hänet oli tarkoitus karkottaa Ruotsista, mutta oleskelulupaa jatkettiin, koska hänen arveltiin voivan joutua kidutetuksi kotimaassaan.
Momika ammuttiin asunnossa Södertäljessä 29. tammikuuta 2025. Momika teki ampumisen aikana suoraa lähetystä Tiktokiin. Ruotsin pääministeri Ulf Kristerssonin mukaan murhassa on ollut mahdollisesti yhteyksiä ”vieraaseen valtaan”. Ennen kuolemaa Momika oli aktiivinen sosiaalisessa mediassa ja järjesti säännöllisesti suoria lähetyksiä seuraajilleen.
Momika oli naimisissa, ja hänellä oli kaksi lasta.
Tarciane

Tarciane Karen dos Santos de Lima (s. 27. toukokuuta 2003), joka tunnetaan myös nimellä Tarciane, on brasilialainen jalkapalloilija. Hän edustaa Corinthiansia ja Brasilian naisten jalkapallomaajoukkuetta. Hänen pelipaikkansa on puolustaja.
Bernt Støylen

Bernt Andreas Støylen (17. helmikuuta 1858 Sande – 18. marraskuuta 1937 Bærum) oli norjalainen opettaja, teologi ja pappi, joka toimi Agderin hiippakunnan piispana vuosina 1914–1930. Støylen piti Norjan ensimmäisen radiohartauden vuonna 1931.
Denisa Saková

Denisa Saková (s. 17. huhtikuuta 1976 Nitra, Tšekkoslovakia) on slovakialainen poliitikko, joka on toiminut maansa talousministerinä ja yhtenä varapääministereistä Ficon neljännessä hallituksessa lokakuusta 2023. Tätä ennen hän toimi sisäministerinä Pellegrinin hallituksessa 2018–2020. 
Saková on kummankin ministerisalkkunsa ensimmäinen naispuolinen haltija Slovakian historiassa.
Elämä.
Saková syntyi nykyiseen Länsi-Slovakiaan kuuluvassa Nitran kaupungissa vuonna 1976. Valmistuttuaan kotikaupunginsa lukiosta vuonna 1994, hän opiskeli Bratislavan kauppakorkeakoulussa taloushallintoa ja valmistui tohtoriksi vuonna 2006. 
Saková on työskennellyt yksityisellä puolella Saksassa ja Slovakiassa. Hän työskenteli Slovakian sisäministeriön palveluksessa kahteen otteeseen vuosina 2007–2010 ja uudestaan 2012–2016. Vuoden 2016 parlamenttivaaliessa Saková sai 2 688 ääntä Smer-SD:n listalta, mikä olisi oikeuttanut parlamentaarikon paikkaan. Saková kuitenkin nimettiin sisäministeriön valtiosihteeriksi, missä tehtävässä hän toimi aina vuonna 2018 tapahtuneen Ján Kuciakin murhan nostattamiin mielenosoituksiin asti. Tällöin hänet nimettiin uudeksi sisäministeriksi Robert Kaliňákin jouduttua eroamaan tehtävästä. Presidentti Andrej Kiska ei aluksi suostunut nimittämään Sakováa virkaansa koska näki tämän olleen liian läheisissä väleissä Kaliňákin ja muun valtapuolue Smerin johdon kanssa. Lopulta Saková paikka varmistui kun vastanimitetty pääministeri Peter Pellegrini piti tukensa tämän takana.
Sakován sisäministerin pesti jatkui aina seuraaviin vaaleihin saakka, jolloin Smer kärsi tappion ja joutui oppositioon. Saková erosi yhdessä Peter Pellegrinin ja monen muun merkittävän Smer-poliitikon kanssa puoluesta ja liittyi vastaperustettuun HLAS–SD:hen. Sakováa pidetään puolueen toiseksi merkittävimpänä poliitikkona heti puheenjohtaja Pellegrinin jälkeen.
Vuoden 2023 parlamenttivaaleissa Hlas nousi hallitukseen yhdessä Smerin ja Slovakian kansallispuolueen kanssa. Saková nimettiin talousministeriksi. Nimetyksensä jälkeen Saková sanoi aikovansa panostaa energian hintojen stabilimisoimisen lisäksi tieteen ja tutkimuksen rahoittamisen sekä lainsäädännön vakauden takaamisen. 
Poliittiset mielipiteet.
Vuoden 2023 vaalien jälkeen Saková sanoi uskovansa, että Ukrainan pitäisi luopua Venäjän sillä hetkellä miehittämistä alueistaan jotta rauhanneuvottelut voisivat alkaa. Hlasin puheenjohtaja Pellegrini pahoitteli Sakován ulostuloa ja sanoi ettei se ole puolueen virallinen kanta.
Olli Soikkeli

Olli Soikkeli (s. 1991 Nurmes) on suomalainen kitaristi.
Soikkeli aloitti gypsy jazzin soittamisen Nurmeksessa lukioikäisenä Kari Pääkkösen ohjauksessa. Hän opiskeli yhden lukukauden Kuopion konservatoriossa, ja toinen opiskeluvuosi kului Helsingin Pop &amp; Jazz Konservatoriossa. Hän kiersi esiintymässä Euroopassa Paulus Schäferin ja Arnoud van den Bergin kanssa. Pori Jazzin kautta Soikkeli tutustui yhdysvaltalaisiin soittajiin. Hän esiintyi ensimmäisen kerran Yhdysvalloissa vuonna 2011 ja on asunut vuodesta 2014 New Yorkissa. Hän osallistui vuonna 2020 International Guitar Night 20th Anniversary Tourin Yhdysvaltain kiertueelle. 
Soikkeli perusti viulisti Jason Anickin kanssa Rhythm Future Quartetin, jonka toinen levy "Travels" (2016) sai myönteisen vastaanoton "All About Jazz" -lehdessä. "The Huffington Postin" musiikkitoimittaja Ralph A. Miriello nosti "Travelsin" vuoden 2016 parhaimpien jazzalbumien joukkoon. "Lentement mademoiselle" (2022) sai kiittävän arvostelun "Riffi"-lehdeltä. 
Choro-kitaristi Cesar Garabinin kanssa hän on tehnyt yhteistyötä vuodesta 2018. He esiintyvät Choro Meets Gypsy Jazz -teemalla Euroopassa ja Yhdysvalloissa. Soikkeli ja Garabini julkaisivat huhtikuussa 2024 "Choro novo" -albumin.
Pitkäaikainen yhteistyökumppani Olli Soikkelin uralla on ollut soitinrakentaja Ari-Jukka Luomaranta. 
Diskografia.
Rhythm Future Quartet
Julien Labro &amp; Olli Soikkeli Quartet
Olli Soikkeli &amp; Cesar Garabini 
Olli Soikkeli Trio feat. Marian Petrescu and Teemu Åkerblom 
Olli Soikkeli Quartet feat. Marian Petrescu, Joonas Tuuri and Aleksi Heinola
Yhteistuotanto
Kristen Campbell

Kristen Campbell (s. 30. marraskuuta 1997 Brandon, Manitoba) on kanadalainen jääkiekkoilija, pelipaikaltaan maalivahti. Hän on Kanadan maajoukkueen varamaalivahtina voittanut olympiakultaa Pekingissä 2022 sekä maailmanmestaruuden vuosina 2021 ja 2022. Hän saavutti MM-hopeaa vuonna 2023. Hän saavutti hopeaa alle 18-vuotiaiden MM-kilpailuissa 2015.
Campbell edusti yliopistosarjoissa Pohjois-Dakotan yliopistoa vuosina 2015–2017 ja Wisconsinin yliopistoa vuosina 2017–2020. Hän edustaa kaudella 2023–2024 PWHL:ssä pelaavaa Toronton joukkuetta.
Ida Maria

Ida Maria (oik. Ida Maria Børli Sivertsen; s. 13. heinäkuuta 1984 Nesna) on norjalainen laulaja-lauluntekijä ja kitaristi. Hän teki läpimurtonsa vuonna 2007 voitettuaan yhtyeensä kanssa Zoom Urørt -kilpailun. Esikoisalbumi "Fortress Round My Heart" ilmestyi seuraavana vuonna, ja Ida Maria palkittiin vuoden tulokkaana Spellemannprisen-gaalassa. Vuonna 2009 Ida Maria paloi loppuun USA:n kiertueella ja piti vuoden mittaisen tauon. Hän muutti Kaliforniaan ja julkaisi vuonna 2010 "Katla"-nimisen albumin, joka oli nimetty islantilaien Katla-tulivuoren mukaan, jonka pelättiin purkautuvan. Albumi ei yltänyt suosiossa esikoisalbumin tasolle, mutta "Bad Karma" -kappaleesta tuli suuri hitti. Tämän jälkeen Ida Maria muutti takaisin Norjaan ja perusti päihdeongelmaisia muusikoita auttavan Rock Heart -järjestön. Vuosina 2015–2019 hän oli ympäristöpuolue vihreiden kunnanvaltuutettu Nesnassa.
Anny Cazenave

Anny Cazenave (s. 1944) on ranskalainen avaruusgeodeetti ja yksi satelliiteilla tapahtuvan korkeusmittauksen edelläkävijöistä. Hän työskentelee Ranskan avaruusjärjestössä CNES.
Anny Cazenave on saanut kansainvälistä mainetta avaruusgeodesian, geofysiikan, meritieteen ja hydrologian tutkimuksestaan. Uransa alkupuolella hän keskittyi kiinteän maan geodeettisiin mittauksiin satelliiteilla, mutta siirtyi sitten merenpinnan korkeuden ja ilmastonmuutoksen tutkimukseen.
Hän on hallitustenvälisen ilmastonmuutospaneelin IPCC jäsen ja toimi pääkirjoittajana neljännessä ja viidennessä arviointiraportissa.
Cazenave väitteli tohtoriksi geofysiikasta Toulousen yliopistossa vuonna 1975.
Anny Cazenave on saanut useita palkintoja, mukaan lukien useita Ranskan tiedeakatemian palkintoja (1979, 1990 ja 1996) ja Euroopan geotieteiden unionin EGU:n Vening-Meinesz-mitalin (1999). Hänestä tuli AGU Fellow vuonna 1996, Ranskan ilmailu- ja avaruusakatemian (ANAE) jäsen vuonna 1986 ja Academia Europæan jäsen vuonna 1991. Hän on myös Officier de l. Ordre National du Mérite (1997) ja Chevalier de la Légion d'honneur (2000).
Cazenave on Ranskan tiedeakatemian jäsen vuodesta 2004.
Emerance Maschmeyer

Emerance Maschmeyer (s. 5. lokakuuta 1994) on kanadalainen jääkiekkoilija, pelipaikaltaan maalivahti. Hän on Kanadan maajoukkueen pelaajana voittanut olympiakultaa Pekingissä 2022 sekä maailmanmestaruuden vuosina 2021 ja 2022. Hän saavutti MM-hopeaa vuosina 2015, 2016, 2017 ja 2023 sekä MM-pronssia vuonna 2019. Hänet valittiin vuoden 2016 MM-kilpailujen parhaaksi maalivahdiksi. Hän voitti kultaa alle 18-vuotiaiden MM-kilpailuissa 2012.
Maschmeyer edusti yliopistosarjoissa Harvardin yliopistoa vuosina 2012–2016. Hän edusti CWHL:ssä Calgary Infernoa kaudella 2017–2019 ja Montreal Canadiennesia kausilla 2017–2019. Hän edustaa kaudella 2023–2024 PWHL:ssä pelaavaa Ottawan joukkuetta.
Julia Gosling

Julia Gosling (s. 21. helmikuuta 2001 London, Ontario) on kanadalainen jääkiekkoilija, pelipaikaltaan hyökkääjä. 
Hän kuuluu Kanadan maajoukkueeseen MM-kilpailuissa 2024. Alle 18-vuotiaiden MM-kilpailuissa hän voitti kultaa 2019 ja saavutti pronssia 2018.
Gosling on edustanut yliopistosarjoissa St. Lawrencen yliopistoa vuodesta 2019.
Julia Goslingin serkku Nicole Gosling on myös maajoukkuejääkiekkoilija.
Igunaq

Igunaq on perinteinen eskimoiden lääke ja ruokalaji, joka valmistetaan hapattamalla mursun- tai hylkeenlihaa joko kivikasan tai soran alla tai puulaatikossa. Myös jääkarhun tai valaan lihaa voidaan valmistaa samaan tapaan. Igunaqissa on paljon proteiinia, rautaa ja vitamiineja, ja sen makua on verrattu sinihomejuustoon. Myös lihan haju on voimakas, ja hajun karkottamiseksi liha tavallisesti pestään kylmällä vedellä ennen syömistä. Hajun takia jotkin arktisella alueella liikennöivät lentoyhtiöt eivät salli igunaqia lennoillaan.
Inuiitit pitävät igunaqia herkku- tai juhlaruokana, ja se syödään tavallisesti omenan kanssa. Lääkkeenä käytettäessä igunaq on tarkoitettu ruoansulatuskanavan puhdistamiseen, koska sen uskotaan tappavan taudinaiheuttajia. Toisaalta inuiiteilla on uskomus, jonka mukaan igunaqia syövät miehet ovat muita lihaksikkaampia.
Igunaq valmistetaan laittamalla liha hapattumaan sellaiseen vuodenaikaan, kun lämpötila ei ole liian kuuma eikä liian kylmä. Lihan kuuluu hapattua hieman irtonaisessa sorassa tai muussa paikassa, jossa ilma pääsee kiertämään. Liha syödään talven aikana, elleivät jääkarhut löydä kätköpaikkaa ja syö sitä ensin.
Terveysriskit.
Igunaqin syömisessä on joitain riskejä. Kun lihaa hapatetaan liian kauan, siitä tulee jopa tappavan myrkyllistä. Lihassa oleva rasvakerros muuttuu hapatuksen edetessä vihreäksi. Syötäväksi kelpaavassa igunaqissa rasva on vaaleanvihreää, ja liian vanhassa lihassa tummempaa vihreän sävyä tai jopa ruskeaa. Harvempien mursujen lihassa on trikiinimatoja, jotka saattavat aiheuttaa ihmisessä trikinoosin, ellei matoja sisältänyt liha ollut kunnolla kypsytettyä. Kanadan Nunavikissa on trikinoositartuntojen välttämiseksi toiminut 1990-luvulta lähtien lihan seulontaohjelma, johon metsästäjät voivat lähettää omasta mursunlihastaan näytteen. Tutkittuaan näytteen seulontaohjelmaa hoitava tutkimuskeskus lähettää metsästäjälle tiedon siitä, oliko lihassa trikiinejä. Ennen seulontaohjelman alkua Nunavikissa ilmeni noin joka toinen vuosi mursunlihasta peräisin olevia trikinoositartuntoja.
Mursun-, hylkeen- ja joskus myös valaanlihassa esiintyy myös botulismia aiheuttavia bakteereita. Jos lihaa ei hapateta oikein, siihen saattaa muodostua botuliinimyrkkyä ja syöjälle tulla botulismi. Se voi johtaa pahimmassa tapauksessa kuolemaan. Nunavikin terveysviranomaiset ovat tartuntojen välttämiseksi neuvoneet säilyttämään raa'an lihan ja rasvan alle 4 °C lämpötilassa sekä hapattamaan lihan paikassa, jossa ilma kiertää.
Nicole Gosling

Nicole Gosling (s. 21. huhtikuuta 2002 London, Ontario) on kanadalainen jääkiekkoilija, pelipaikaltaan puolustaja. 
Hän kuuluu Kanadan maajoukkueeseen MM-kilpailuissa 2024. Alle 18-vuotiaiden MM-kilpailuissa hän voitti kultaa 2019 ja saavutti hopeaa 2020.
Gosling on edustanut yliopistosarjoissa Clarksonin yliopistoa vuodesta 2020.
Nicole Goslingin serkku Julia Gosling on myös maajoukkuejääkiekkoilija.
Petra Äkkinen

Petra Äkkinen (s. 23. lokakuuta 2000 Helsinki) on suomalainen pesäpalloilija. Äkkinen edustaa Superpesiksessä pelaavaa Mailattaria.
Ura.
Äkkinen on Mailattarien kasvatti. Hän pelasi ensimmäisen ammattiottelunsa Mailattarien reservijoukkueessa heinäkuussa 2015. Äkkinen pelasi Mailattarien reservijoukkueen lisäksi tyttöjen Superpesiksessä Vähänkyrön Viestissä kausina 2017 ja 2018 ja Mailattarien tyttöjen joukkueessa kauden 2019 päättymiseen saakka. Kaudella 2017 Äkkinen nostettiin Mailattarien edustukseen
Äkkinen liittyi Kirittärien harjoitusryhmään hänen aloitettua opinnot Jyväskylässä syyskuussa 2019 yksivuotisella sopimuksella johon sisältyi vuoden optio. Hän ei kuitenkaan pelannut seuralle yhtään virallista ottelua, vaan jatkoi Mailattarien edustuksessa kauden 2020.
Äkkinen pääsi kokemaan ensimmäiset Superpesis-ottelunsa, kun Mailattaret kohtasivat Siilinjärven Pesiksen Superin karsinnoissa syksyllä 2021. Mailattaret voittivat SiiPen ja täten saivat Superpesispaikkansa. Äkkinen pysyi seurassa ja sai ensimmäiset runkosarja-Superi-pelit seurassa. Äkkinen allekirjoitti yksivuotisen sopimuksen vuoden lisäoptiolla vuonna 2023 ja samanlaisen vuoden jälkeen.
Yksityiselämä.
Äkkinen aloitti liikuntapedagogiikan tutkinnon opiskelun Jyväskylän yliopiston liikuntatieteellisessä tiedekunnassa syksyllä 2019.
Piorun (ilmatorjuntaohjus)

Piorun -ilmatorjuntaohjus on suunniteltu torjumaan kiinteäsiipisisiä lentokoneita, helikoptereita ja drooneja. Ohjukset valmistaa puolalainen Mesko. Ohjus on varustettu päivä- ja lämpötähtäimillä, jotka mahdollistavat ohjuksen käytön myös yöllä. Ohjuksen käyttökorkeus on 10–4000 metriä, lentomatka 400–6500 metriä, keskimääräinen lentonopeus 560 m/s ja paino 19,5 kg. Ohjus on käytössä Puolan asevoimilla. Ilmatorjuntaohjuksia on tilannut myös Georgia, Liettua, Norja., Slovakia, Ukraina, Viro ja Yhdysvallat.
Ukraina on käyttänyt menestyksekkäästi Piorun -ilmatorjuntaohjusta Ukrainan sodassa. 
Piorun-NG on seuraavan sukupolven ilmatorjuntaohjus. Siitä on kehitetty aikaisemmista malleista saadun kokemusten perusteella. Piorun-NG esiteltiin yleisölle Puolan Kielcessä syyskuun 2023 alussa.
Kehitystyö.
Puolan Skarżysko-Kamiennassa toimiva tehdas valmisti aluksi Neuvostoliiton Strela-2M- ja Strela-1-ohjuksia lisenssillä. Ennen Puolan kansantasavallan kaatumista valmistettin myös Neuvostoliiton Igla-ohjuksia. Tässä yhteydessä aloitettiin tutkimus- ja suunnittelutyö puolalaisen ilmatorjuntaohjuksen valmistamiseksi. Syntyi Grom-järjestelmä. Piorunin suunnittelutyö aloitettiin vuonna 2010. Grom-järjestelmät ja Piorun-ohjukset varustettiin turvajärjestelmällä, joka estää ohjusten ja laukaisuyksikön käytön ilman laukaisuavainta. Jos vihollinen saa ohjuksen ja laukaisuyksikön haltuunsa, se ei voi sitä käyttää ilman laukaisuavainta. Laukaisuavaimet säilytetään muualla. Ne jaetaan sotilaille vasta harjoitusammuntojen tai taistelun yhteydessä.
Alie Ward

Alison Ann "Alie" Ward (s. 6. marraskuuta 1976) on yhdysvaltalainen kirjailija, näyttelijä sekä tv- ja podcast-juontaja. Hän on syntynyt Kaliforniassa ja valmistunut Kalifornian yliopistosta. Vuonna 2016 hän voitti Emmy-palkinnon kirjoitettuaan CBS:n "Innovation Nation" -sarjaa. Wardin podcast sai 2022 iHeartRadio Podcast -palkinnon parhaana tiedepodcastina, ja samana vuonna hän itse sai Webby-palkinnon parhaana podcast-juontajana.
Ward on näytellyt pienissä sivurooleissa useassa sarjassa mukaan lukien "Greyn anatomia", "Kukkulan kuningas" ja Comedy Centralin "Key &amp; Peele". Hän on myös kirjoittanut kolumnia "LA Weekly" -lehdelle.
Ologies-podcast.
Vuonna 2017 Ward alkoi juontaa "Ologies"-nimistä tiedepodcastia. Nimi tulee siitä, miten monella alalla on englanniksi ology-pääte (esimerkiksi psychology, volcanology ja cosmology). Podcastissa Ward haastattelee joka viikko eri alan asiantuntijaa.
"Ologies" on yleensä Apple Podcastissa kolmen suosituimman tiedepodcastin joukossa. Podcastia pidetään hyvänä esimerkkinä siitä, miten tieteestä saadaan saavutettavampaa ja kiinnostavampaa.
Idean podcastiin Ward sai jo vuonna 2002. Huhtikuussa 2024 podcastilla oli jo 387 jaksoa. "Ologiesista" on julkaistu myös lyhyempiä, lapsille suunnattuja jaksoja. Lapsille suunnatut jaksot, "Smologies", on muokattu varsinaisista podcast-jaksoista niin, että ne ovat noin 20 minuuttia pitkiä eikä niissä ole kiroilua.
Nerilie Abram

Nerilie Abram (s. kesäkuu 1977) on australialainen professori Australian kansallisen yliopiston geotieteiden tutkimuslaitoksella. Hän on ilmastonmuutoksen ja paleoklimatologian asiantuntija. Hänen tutkimusosaamisensa kattaa Etelämantereen ilmaston ja trooppiset ilmaston. 
Vuodesta 2004 vuoteen 2011 Abram oli brittiläisessä British Antarctic Survey -tutkimuslaitoksessa jääytimen asiantuntijana. Tuolloin hän oli osa ryhmää, joka porasi James Rossin saaren jääytimeen vuonna 2008.
Abramin mukaan kasvihuonekaasujen päästöistä johtuva etelänsuuntainen muutos läntisissä tuulissa on siirtänyt näitä tuulia niiden eteläisinpään paikkaan viimeiseen tuhanteen vuoteen, mikä on johtanut sateiden vähenemiseen Etelä-Australiassa.
Zaina Arafat

Zaina Arafat on arabiamerikkalainen kirjalija. Hän kirjoittaa sekä fiktiota, että tietokirjoja. Hänen esikoiskirjansa "You Exist Too Much" (2020) voitti Lambda-kirjallisuuspalkinnon vuonna 2021.
Hänen kirjoituksiaan on julkaistu muun muassa The New York Timesissa ja The Washington Postissa. Arafat opettaa kirjoittamista Barnard Collegessa, The School of the New York Timesissa ja LIU Postissa. Hän on opettanut myös Iowan yliopistossa.
Chloé Hayden

Chloé Sarah Hayden (s. 23. heinäkuuta 1997) on australialainen näyttelijä, sosiaalisen median persoona, aktivisti ja kirjailija. Näyttelijänä hän on tunnettu Netflixin "Heartbreak High" -sarjasta, jossa hän esittää Quinni Gallagher-Jonesia.
Haydenillä on 13-vuotiaana diagnosoitu autismi ja 22-vuotiaana ADHD. 18-vuotiaana hän alkoi kirjoittaa blogia kokemuksestaan neuroepätyyppillisenä kasvamisesta. Blogin suosion kasvettua hän teki myös Youtube-kanavan. Hän haluaa näyttää kaikille, että neuroepätyypilliset ihmiset ovat erilaisia, mutta eivät vähempiarvoisia ("different, not less"). Hän haluaa myös rikkoa stereotypioita siitä, millaisia autismikirjolla olevat ovat.
Elokuussa 2022 Hayden julkaisi kirjan "Different, Not Less: A Neurodivergent's Guide to Embracing Your True Self and Finding Your Happily Ever After." Kirja on osittain autobiografia ja osittain self-help -kirja.
13. tammikuuta 2024 Hayden meni naimisiin poikaystävänsä Dylan Rohanin kanssa, jonka kanssa hän oli ollut kihloissa vuoden 2022 joulukuusta.
Filmografia.
Lähde:
Corinne Le Quéré

Corinne Le Quéré (s. 1966) on kanadalainen ilmastotutkija. Hän toimii ilmastonmuutoksen tutkimusprofessorina University of East Angliassa, missä hän oli aikaisemmin Tyndall Centre for Climate Change Research -keskuksen johtaja.
Le Querén keskeinen tutkimusalue on ilmastonmuutoksen ja hiilen kierron väliset vuorovaikutukset, mukaan lukien ihmisen aiheuttamat päästöt. Hän on tehnyt useita edistysaskeleita ilmakehän hiilidioksidin vaihteluiden ja trendien syiden kvantifioinnissa eri aikaskaaloilla ja johti hiilenkiertomallien kehittämistä ja käyttöä hiilibudjeteissa.
Le Quéré on johtanut maailman hiilibudjetin (Global Carbon Budget) vuosittaisia päivityksiä.
Alkujaan kanadalainen Le Quéré väitteli meritieteestä Pierre ja Marie Curien yliopistossa (silloinen Paris VI) vuonna 1999. Maisteriopinnot hän teki McGill-yliopistossa ja kanditutkinnon fysiikasta Montrealin yliopistossa. Hän on tehnyt tutkimusta myös Princetonin yliopistossa Yhdysvalloissa, Max Planck -instituutissa Saksassa ja British Antarctic Surveyssa.
Risto Järvenpää

Risto Tapio Järvenpää (s. 11. joulukuuta 1953 Säräisniemi) on suomalainen opettaja, muusikko, säveltäjä ja sanoittaja.
Henkilöhistoria.
Risto Järvenpää syntyi talousmestari Eelis Mikael Järvenpään ja Esteri Siltaniemen perheeseen. Hän avioitui 1973 Aini Niemelän kanssa ja 2009 Terttu Harjun kanssa. Järvenpää tuli ylioppilaaksi Pokkitörmän yhteislyseosta 1973 ja valmistui lastentarhanopettajaksi 1976, musiikkileikkikoulunopettajaksi 1983 ja ammatillisten oppilaitosten opettajaksi 1991.
Hän oli Oulussa lastentarhanopettaja Lassin päiväkodissa 1976–1984 ja Kalliolan päiväkodissa 1984–1987, Oulun sosiaalialan oppilaitoksen opettaja 1987–1995 ja Oulun ammattikorkeakoulun taideaineiden lehtori 1995–2017. Omaa musiikkileikkikoulua Järvenpää piti 1983–1993 ja oli kouluttaja Oulun yliopistossa ja Sibelius-Akatemiassa 1996–2001. Hän on 1983 lähtien T:mi Risto Järvenpään, vuodesta 1993 Risto Järvenpää Oy, omistaja. Muusikkona, säveltäjänä ja sanoittajana Järvenpää on vuodesta 1968 työskennellyt useissa eri yhtyeissä, kuten Express. Järvenpää on myös osallistunut useiden televisio- ja radio-ohjelmien tekemiseen, julkaissut omaa musiikkituotantoaan ja toteuttanut musiikkitapahtumia ja konsertteja. Oulun kaupungin kulttuuripalkinnon hän sai 1996.
Ary Borges

Adriana Alves ”Ary” Borges (s. 28. joulukuuta 1999 São Luis) on brasilialainen jalkapalloilija. Hän edustaa NWSL-liigassa pelaavaa Racing Louisvilleä ja Brasilian naisten maajoukkuetta. Hän on pelipaikaltaan keskikenttäpelaaja.
Ennen siirtymistään Pohjois-Amerikkaan vuoden 2023 alussa Borges edusti kotimaassaan Sport Recifeä, São Pauloa ja Palmeirasia.
Borges pelasi MM-kilpailuissa 2023 avauskokoonpanossa Brasilian kaikki kolme ottelua. Brasilian voittaessa Panaman 4–0 Borges teki kolme maalia ja syötti yhden. Hän on ollut Copa Américassa voittamassa mestaruutta kahdesti. Vuonna 2022 hän pelasi kuusi ottelua ja teki maalin alkulohko-ottelussa Venezuelaa vastaan ja välieräottelussa Paraguayta vastaan. Vuonna 2025 hän pelasi kolme ottelua. CONCACAF Gold Cupissa 2024 hän pelasi viisi ottelua mutta oli vaihdossa tappiollisessa loppuottelussa Yhdysvaltoja vastaan.
Cathinka Tandberg

Cathinka Cecilie Friis Tandberg (s. 18. kesäkuuta 2004, Oslo, Norja) on norjalainen jalkapalloilija. Hän on pelipaikaltaan hyökkääjä. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa lokakuussa 2023 Ranskaa vastaan.
Tandberg edusti kotimaassaan Lynia kausina 2020–2022. Hän siirtyi vuoden 2023 alussa ruotsalaisseura Linköpingiin. Hän pelasi kaudella 2023 Damallsvenskanissa 26 ottelua ja teki niissä 19 maalia, joista kuusi kauden toiseksi viimeisessä ottelussa Kalmaria vastaan.
Katherine Willis

Katherine Willis on brittiläinen biologi, joka on tutkinut ympäristön muutosten pitkäaikaisia vaikutuksia ekosysteemeihin. Hän on biodiversiteetin professori Oxfordin yliopistossa ja johtaa yhtä sen vanhimmista collegeista, St Edmund Hallia.
Willis on toiminut myös Kew Gardensin tieteellisenä johtajana.
Olin mies

Olin mies ("I Was a Man") on Barry Mahonin ohjaama yhdysvaltalainen puolidokumentaarinen seksploitaatioelokuva vuodelta 1967. Se perustuu Kim Kansasina tunnetun amerikansuomalaisen laivakokin elämään ja kuvaa muun muassa tämän matkaa Helsinkiin sukupuolenkorjausleikkaukseen. Elokuva yhdistelee kuvitteellisia erotiikkakohtauksia ja pitkiä cinéma vérité -tyylisiä otoksia Kansasin arkielämästä.
Vastaanotto.
Elokuva sai Suomen teattereissa ensi-iltansa alle 16-vuotiailta kiellettynä 10. marraskuuta 1967 helsinkiläisessä nonstop-teatteri Scalassa, jossa Kim Kansas myi itse lippuja. Elokuvan myötä Kansasista tuli transsukupuolisuutensa takia jonkinlainen sensaatio Suomen aikakauslehdissä, jotka 1960-luvulla nostivat esiin monia seksuaalisuuteen liittyviä tabuja. 
"Olin mies" esitettiin Suomessa myöhemmin Elokuva-arkiston näytöksissä keväällä 2006 ainakin Turussa ja Oulussa. Juri Nummelin piti tuolloin elokuvaa toisaalta kiinnostavana, toisaalta harvinaisen tylsänä. Hänestä monet kohtaukset ovat täysin motivoimattomia ja turhia, koska niitä joko ei selitetä kunnolla tai sitten niitä selitetään liikaa.
Melsomvik

Melsomvik on taajama Sandefjordin kunnassa Vestfoldin läänissä Norjassa. Taajaman pinta-ala on 1,3 neliökilometriä ja asukasluku 2 083 vuonna 2023.
Kodal

Kodal on taajama Sandefjordin kunnassa Vestfoldin läänissä Norjassa. Taajaman pinta-ala on 0,6 neliökilometriä ja asukasluku 1 070 vuonna 2023.
Fossnes

Fossnes on taajama Sandefjordin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 639 vuonna 2023.
Jotun

Jotun A/S on norjalainen rakennusmaaleja ja lakkoja valmistava vuonna 1926 perustettu teollisuusyritys, jonka pääkonttori on Sandefjordissa. Yhtiö kuuluu Orkla-konserniin, joka omistaa 43 prosenttia osakkeista. Norjan lisäksi Jotunilla on tehtaita Kiinassa, Indonesiassa ja Intiassa.
Lisa Naalsund

Lisa Fjeldstad Naalsund (s. 11. kesäkuuta 1995 Bergen) on norjalainen jalkapalloilija. Hän on pelipaikaltaan keskikenttäpelaaja. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa kesäkuussa 2021 Ruotsia vastaan ja on pelannut 7. kesäkuuta 2025 mennessä 25 naisten maaottelua. Hän teki toistaiseksi ainoan maaottelumaalinsa lokakuussa 2024 Albaniaa vastaan.
Naalsund edusti kotimaassaan kausina 2012–2018 Arna-Bjørnaria ja kausina 2019–2022 Sandvikenia, joka kaudeksi 2022 muutti nimekseen SK Brann. Hän siirtyi vuoden 2023 alussa Englannin Superliigassa pelaavaan Manchester Unitediin. Hän pääsi kevätkaudella 2023 kentälle yhdessä liigaottelussa. Kaudella 2023–2024 hän pelasi 17 liigaottelua ja teki niissä kaksi maalia, molemmat maaliskuussa kotiottelussa Bristol Cityä vastaan. Kaudella 2024–2025 marraskuussa sattunut loukkaantuminen piti Naalsundin pitkään poissa kentiltä, ja hän pelasi kauden aikana kahdeksan liigaottelua.